ประกาศธนาคารแห่งประเทศไทย เรื่อง การกำหนดอัตราส่วนการให้กู้ยืมเงิน หรือลงทุน หรือก่อภาระผูกพัน หรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนของบริษัทเงินทุน
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดอัตราส่วนการให้กู้ยืมเงิน หรือลงทุน หรือก่อภาระผูกพัน
หรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนของบริษัทเงินทุน
------------
 อาศัยอำนาจตามความในมาตรา
๓๕ และมาตรา ๓๖ แห่งพระราชบัญญัติการ
ประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. ๒๕๒๒ ซึ่งแก้ไขเพิ่มเติม
โดยพระราชบัญญัติการประกอบธุรกิจเงินทุนธุรกิจหลักทรัพย์
และธุรกิจเครดิตฟองซิเอร์ (ฉบับที่ 
๓ ) พ.ศ. ๒๕๓๕
ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการ
กระทรวงการคลัง
ดังต่อไปนี้
 ข้อ
๑
ให้ยกเลิกประกาศธนาคารแห่งประเทศไทย เรื่อง การกำหนดอัตราส่วน
ของเงินที่บริษัทที่บริษัทเงินทุนให้กู้ยืมแก่บุคคลหนึ่งและหรือทุนในกิจการของบุคคลนั้นกับเงิน
กองทุนของบริษัทเงินทุน ลงวันที่ ๓๐ ธันวาคม ๒๕๒๓
และประกาศธนาคารแห่งประเทศไทย 
เรื่อง
หลักทรัพย์อื่นและทรัพย์สินอื่นที่ธนาคารแห่งประเทศไทยกำหนดตามาตรา ๓๖ สำหรับ
บริษัทเงินทุน ลงวันที่ ๘ มกราคม ๒๕๓๓ และที่แก้ไขเพิ่มเติม
 ข้อ
๒ ในประกาศนี้
 "เงินกองทุนชั้นที่
๑" หมายความถึง เงินกองทุนลำดับที่ (๑) (๒) (๓) และ 
(๔) ของบทนิยามเงินกองทุน ตามความในมาตรา ๔
แห่งพระราชบัญญัติการประกอบธุรกิจเงิน
ทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒
ซึ่งแก้ไขเพิ่มเติมโดยพระราช
บัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ (ฉบับที่ ๓) พ.ศ. 
๒๕๓๕ ทั้งนี้
ให้หักผลขาดทุนที่เกิดขึ้นทุกงวดการบัญชีออกก่อน และให้หักค่าแห่งกู๊ดวิลล์ตาม
หลักเกณฑ์ วิธีการ และเงื่อนไขที่ธนาคารแห่งประเทศไทยประกาศกำหนด
 ข้อ
๓
ให้บริษัทเงินทุนถือปฏิบัติดังต่อไปนี้
 (๑)
จำนวนเงินที่บริษัทเงินทุนให้กู้ยืมเพื่อบุคคลหนึ่งบุคคลใด หรือลงทุนใน
กิจการของบุคคลนั้นเมื่อสิ้นวันหนึ่ง ๆ
รวมกันต้องไม่เกินร้อยละ ๒๕ ของเงินกองทุนชั้นที่ ๑ 
ของบริษัทเงินทุนนั้น 
 (๒)
จำนวนเงินที่บริษัทเงินทุนรับรอง รับอาวัล สอดเข้าแก้หน้า สลักหลังแบบ
ผู้รับสลักหลังมีสิทธิไล่เบี้ย ค้ำประกัน
หรือก่อภาระผูกพันอื่นใด หรือจ่ายไปตามภาระผูกพันเพื่อ
บุคคลหนึ่งบุคคลใดเมื่อสิ้นวันหนึ่ง ๆ
รวมกันต้องไม่เกินร้อยละ ๒๕ ของเงินกองทุนชั้นที่ ๑ ของ
บริษัทเงินทุนนั้น
 (๓)
จำนวนเงินที่บริษัทเงินทุนให้กู้ยืมเพื่อบุคคลหนึ่งบุคคลใด หรือลงทุนในกิจ
การของบุคคลนั้นเมื่อรวมกับจำนวนเงินที่บริษัทเงินทุนรับรอง
รับอาวัล สอดเข้าแก้หน้าสลักหลังมี
สิทธิไล่เบี้ย ค้ำประกันหรือก่อภาระผูกพันอื่นใด
หรือจ่ายไปตามภาระผูกพันเพื่อบุคคลนั้นเมื่อสิ้น
วันหนึ่ง ๆ รวมกันต้องไม่เกินร้อยละ ๓๕
ของเงินกองทุนชั้นที่ ๑ ของบริษัทเงินทุนนั้น
 ทั้งนี้
เว้นแต่จะได้รับอนุญาตจากธนาคารแห่งประเทศไทย ในการอนุญาต
ธนาคารแห่งประเทศไทยจะกำหนดเงื่อนไขใด ๆ ก็ได้
 ข้อ
๔ ความในข้อ ๓
ไม่ใช้บังคับแก่กรณีที่บริษัทเงินทุน
 (๑)
ให้กู้ยืมหรือลงทุนในหลักทรัพย์หรือตราสารดังต่อไปนี้
 (ก)
หลักทรัพย์รัฐบาลไทย
 (ข)
หุ้นกู้ พันธบัตร หรือตราสารแสดงสิทธิในหนี้ที่กระทรวงการคลังค้ำประกัน
ต้นเงินและดอกเบี้ย
 (ค)
หุ้นกู้ พันธบัตร หรือตราสารแสดงสิทธิในหนี้ที่ออกโดยองค์การของรัฐหรือ
นิติบุคคลที่มีกฎหมายเฉพาะจัดตั้งขึ้น
 การตีราคาหลักประกันตาม
(๒) ให้ถือปฏิบัติ ดังนี้
 (ก)
กรณีหลักทรัพย์รัฐบาลไทยจะต้องไม่เกินจำนวนเงินที่ตราไว้
 (ข)
กรณีหุ้นกู้ พันธบัตร หรือตราสารแสดงสิทธิในหนี้ประเภทระบุอัตราดอก
เบี้ยจะต้องไม่เกินจำนวนเงินที่ตราไว้
 (ค)
กรณีหุ้นกู้ พันธบัตร หรือตราสารแสดงสิทธิในหนี้ประเภทไม่ระบุอัตราดอก
เบี้ยจะต้องไม่เกินร้อยละ ๖๐ ของจำนวนเงินที่ตราไว้
 ข้อ
๕
ประกาศนี้ให้ใช้บังคับตั้งแต่วันที่ ๑ กรกฎาคม ๒๕๓๗ เป็นต้นไป

 ประกาศ
ณ วันที่ ๒๔ ธันวาคม ๒๕๓๖
  วิจิตร สุพินิจ
 
ผู้ว่าการ
 
ธนาคารแห่งประเทศไทย

[รก.๒๕๓๖/๒๒๕/๓๖พ/๒๘ ธันวาคม ๒๕๓๖]